CELEX: 62009TN0504
Language: da
Date: 2009-12-16 00:00:00
Title: Sag T-504/09: Sag anlagt den 16. december 2009 — Völkl mod KHIM — Marker Völkl (VÖLKL)

13.2.2010   
            
            
               DA
            
            
               Den Europæiske Unions Tidende
            
            
               C 37/47
            
         Sag anlagt den 16. december 2009 — Völkl mod KHIM — Marker Völkl (VÖLKL)
   (Sag T-504/09)
   2010/C 37/68
   Stævningen er affattet på tysk
   
      Parter
   
   
      Sagsøger: Völkl GmbH & Co. KG (Erding, Tyskland) (ved Rechtsanwalt C. Raßmann)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Marker Völkl International GmbH (Baar, Schweiz)
   
      Sagsøgerens påstande
   
   
               —
            
            
               Afgørelse truffet den 30. september 2009 af Første Appelkammer ved Kontoret for Harmonisering i det Indre Marked (Varemærker og Design) (sag R 1387/2008-1) annulleres.
            
         
               —
            
            
               Afgørelse truffet den 31. juli 2008 af Indsigelsesafdelingen ved Kontoret for Harmonisering i det Indre Marked (Varemærker og Design) (sag nr. B 1 003 153) annulleres i det omfang, indsigelsen blev taget til følge.
            
         
               —
            
            
               Indsigelsen forkastes.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: Völkl GmbH & Co. KG
   
      Det omhandlede EF-varemærke: Ordmærket »VÖLKL« for varer i klasse 3, 9, 18 og 25 (ansøgning nr. 4 403 705)
   
      Indehaver af det i indsigelsessagen påberåbte varemærke eller tegn: Marker Völkl International GmbH
   
      Det i indsigelsessagen påberåbte varemærke eller tegn: Ordmærket »VÖLKL« (det internationale varemærke nr. 571 440) for varer i klasse 18, 25 og 28
   
      Indsigelsesafdelingens afgørelse: Indsigelsen delvis taget til følge
   
      Appelkammerets afgørelse: Indsigelsesafdelingens afgørelse annulleret hvad angår konstateringen af risikoen for forveksling mellem de omtvistede tegn og hjemvisning af sagen til Indsigelsesafdelingen. Afslag på klagen hvad angår afgørelsen om beviset for opretholdelse som følge af brug.
   
      Søgsmålsgrunde:
   
   
               —
            
            
               Tilsidesættelse af dispositionsprincippet (artikel 74, stk. 1, in fine, i forordning (EF) nr. 40/94 (1)), idet appelkammeret hjemviste sagen til afgørelse i Indsigelsesafdelingen vedrørende nogle varer, i forhold til hvilke indsigelsen slet ikke var rejst.
            
         
               —
            
            
               Tilsidesættelse af forbuddet mod reformatio in peius, idet appelkammeret ikke skulle have hjemvist sagen til afgørelse i Indsigelsesafdelingen vedrørende sådanne varer, i forhold til hvilke Indsigelsesafdelingen allerede havde tilladt registrering.
            
         
               —
            
            
               Tilsidesættelse af princippet om retten til at blive hørt (artikel 38, stk. 3, og artikel 73, andet punktum, i forordning nr. 40/94).
            
         
               —
            
            
               Tilsidesættelse af artikel 15, stk. 2, litra a), og artikel 43, stk. 2 og 3, i forordning nr. 40/94, samt af regel 22, stk. 2, i forordning (EF) nr. 2868/95 (2), idet appelkammeret med urette har antaget, at det i indsigelsessagen påberåbte varemærke er blevet opretholdt som følge af brug.
            
         
      (1)  Rådets forordning (EF) nr. 40/94 af 20.12.1993 om EF-varemærker (EFT 1994 L 11, s. 1).
   
      (2)  Kommissionens forordning (EF) nr. 2868/95 af 13.12.1995 om gennemførelsesbestemmelser til Rådets forordning (EF) nr. 40/94 om EF-varemærker (EFT L 303, s. 1).